Rácz Károly Konzervatív Orvostudományi Tagozat
Komplex vizsga tájékoztató
Jelentkezés a komplex vizsgára
Vizsgaidőszak a II. éves doktoranduszok részére
· május 15-30.
· augusztus 25. - szeptember 5.
Jelentkezési határidő: április 10.
Keresztféléves vizsgaidőszak
· január vége - február eleje
Jelentkezési határidő: december 10.
Az egyéni felkészülők komplex vizsgájának időpontja programonként, a jelentkezők számától függően kerül meghatározásra. A vizsga összevonható a II. éves doktoranduszok vizsgájával, illetve külön is megszervezhető.
A vizsgára történő jelentkezés a sikeres felvételt követően, február, illetve augusztus első hetében lehetséges.
A komplex vizsga esedékességéről a tagozat ügyintézője értesíti az érintett hallgatókat. Korábbi vizsga engedélyezése esetén a jelentkezést egyedileg kell intézni.
A jelentkezési lapot a témavezető és a programvezető aláírásával ellátva, a szükséges mellékletekkel együtt elektronikus formában kérjük elküldeni a tagozat ügyintézőjének (bokori.edit@semmelweis.hu). 
A jelentkezés mellékletei:
· önéletrajz,
· publikációs jegyzék,
· témavezetői értékelés,
· kutatási összefoglaló.
A tagozatvezető aláírásának beszerzéséről a tagozat ügyintézője gondoskodik.
A komplex vizsga bizottságának összeállítása
A tagozatvezető értesíti a programvezetőket és a témavezetőket a komplex vizsgára jelentkezők létszámáról, és javaslatot kér az alábbiakra:
· a vizsgabizottság tagjaira,
· a vizsgatárgyakra,
· a tételsorra,
· a vizsga időpontjára és helyszínére.
Összevont vizsga esetén a tagozatvezető jelöli ki a vizsgabizottságot. Ilyenkor a bizottság szakértő tagjai felváltva képviselik az egyes programokat.
A szükséges információk beérkezését követően a tagozat ügyintézője előkészíti a vizsga lebonyolításához szükséges dokumentumokat, gondoskodik a felkérőlevelek kiküldéséről, valamint értesíti a doktoranduszokat a vizsga részleteiről.
A vizsga menete
A komplex vizsga magyar nyelven zajlik, külföldi hallgatók esetében angol nyelven.
A főtárgy keretében a doktorandusz egy szélesebb tudományterületen való tájékozottságáról ad számot, míg a melléktárgy keretében a kutatási területéhez kapcsolódó szűkebb tudományterületről.
A doktorandusz a vizsgára rövid PowerPoint-prezentációt készít, amelyben:
· összefoglalja addigi tudományos munkájának eredményeit,
· ismerteti a doktori képzés második szakaszára vonatkozó kutatási tervét,
· bemutatja a disszertáció elkészítésének és a kutatási eredmények publikálásának ütemezését.
A vizsgabizottság kérdéseket tesz fel a doktorandusz PhD-kutatásával, valamint a komplex vizsgára kijelölt vizsgatárgyakkal kapcsolatban. A doktorandusznak ezekre a kérdésekre szakmailag megalapozott válaszokat kell adnia.
A vizsgabizottság külön-külön értékeli a vizsga elméleti és disszertációs részét. Mindkét vizsgarész értékelése „megfelelt” vagy „nem felelt meg” minősítéssel történik.
A komplex vizsga akkor tekinthető sikeresnek, ha a bizottság tagjainak többsége mindkét vizsgarészt sikeresnek minősíti.
A komplex vizsga teljesítésének határideje
A doktori képzésben részt vevő doktoranduszoknak a komplex vizsgát a negyedik félév végén, a képzési és kutatási szakasz lezárásaként, valamint a kutatási és disszertációs szakasz megkezdésének feltételeként kell teljesíteniük.
Egyéni fokozatszerzők esetében a komplex vizsgát a felvételt követően, az első félév megkezdése előtt kell teljesíteni.
